Ordonanța Tribunalului (Camera a opta) din 9 septembrie 2013 – Banco Bilbao Vizcaya Argentaria/Comisia

(Cauza T‑429/11)

„Acțiune în anulare — Ajutoare de stat — Schemă de ajutor care permite amortizarea fiscală a fondului comercial financiar în cazul achiziționării unor titluri de participare străine — Decizie prin care schema de ajutor este declarată incompatibilă cu piața comună și nu se dispune recuperarea ajutoarelor — Act care presupune măsuri de executare — Lipsa afectării individuale — Lipsa calității de beneficiar efectiv al schemei de ajutor — Lipsa obligației de restituire — Inadmisibilitate”

1. Procedură jurisdicțională — Obligația Tribunalului de a iniția procedura orală înainte de a se pronunța cu privire la o excepție de inadmisibilitate — Inexistență [Regulamentul de procedură al Tribunalului, art. 114 alin. (1) și (3)] (a se vedea punctul 20)

2. Acțiune în anulare — Persoane fizice sau juridice — Acte care le privesc direct și individual — Decizie a Comisiei de interzicere a unei scheme sectoriale de ajutoare — Afectare individuală — Criterii — Calitatea de parte la procedura administrativă — Absența unei poziții de negociator clar delimitate — Inadmisibilitate (art. 263 al patrulea paragraf TFUE) (a se vedea punctele 24, 26 și 27)

3. Acțiune în anulare — Persoane fizice sau juridice — Acte care le privesc direct și individual — Decizie a Comisiei de interzicere a unei scheme sectoriale de ajutor — Acțiune a unei întreprinderi care nu era un beneficiar efectiv al schemei menționate la momentul adoptării deciziei — Inadmisibilitate — Acțiune a unei întreprinderi care a beneficiat de un ajutor individual acordat în cadrul acestei scheme, dar care nu era supusă unei obligații de restituire — Inadmisibilitate (art. 263 al patrulea paragraf TFUE) (a se vedea punctele 24, 29-37 și 40-46)

4. Acțiune în anulare — Persoane fizice sau juridice — Distincție între afectarea individuală și interesul de a exercita acțiunea (art. 263 al patrulea paragraf TFUE) (a se vedea punctul 43)

5. Acțiune în anulare — Persoane fizice sau juridice — Noțiunea de act normativ în sensul articolului 263 al patrulea paragraf TFUE — Orice act cu aplicabilitate generală, cu excepția actelor legislative — Decizie a Comisiei de interzicere a unei scheme sectoriale de ajutor — Act care presupune măsuri de executare în sensul respectivei dispoziții din tratat — Excludere (art. 263 al patrulea paragraf TFUE și art. 288 al patrulea paragraf TFUE) (a se vedea punctele 50-52 și 54)

6. Dreptul Uniunii Europene — Principii — Dreptul la apărare — Dreptul la protecție jurisdicțională efectivă — Acțiune în anulare împotriva unei decizii în materia ajutoarelor de stat declarată inadmisibilă de către Tribunal — Posibilitatea de a propune instanței naționale să recurgă la o trimitere preliminară (art. 263 TFUE și 267 TFUE) (a se vedea punctul 53)

Obiectul

Cerere de anulare în parte a Deciziei 2011/282/UE a Comisiei din 12 ianuarie 2011 privind amortizarea fiscală a fondului comercial financiar în cazul achiziționării unor titluri de participare străine C 45/07 (ex NN 51/07, ex CP 9/07), pusă în aplicare de Spania (JO L 135, p. 1)

Dispozitivul

1) Respinge acțiunea.